29. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 376 της 14/16 Ιουν. 1989 (ΦΕΚ Α΄ 166) Ίδρυση Σχολής Κοινωνικών Επιστημών στο Πανεπιστήμιο Αιγαίου. Έχοντας υπόψη: 1.Τις διατάξεις: α)του άρθρ. 6 παρ. 6 του Νόμ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α΄ 87) όπως συμπληρώθηκε με το άρθρ. 48 παρ. 1 του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α΄ 173). β)του άρθρ. 70 παρ. 12 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167). (Αντί για τη σελ. 636,731(α) Σελ. 636,731(β) Τεύχος 1374 Σελ. 91 Πανεπιστήμια Αιγαίου, Ιονίου και Θεσσαλίας 31.ΗΑ.ε.25-29 γ)του άρθρ. 5 παρ. 9 του Π.Δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου Θεσσαλίας» (Α΄ 31). 2.Τη γνώμη της Διοικούσας Επιτροπής του Πανεπιστημίου Αιγαίου (συνεδριάσεις 41η/25. 11. 1986 και 60η/30. 11. 1987). 3.Τη γνώμη του Συμβουλίου Ανωτάτης Παιδείας (συνεδρίαση 11η/13. 7. 1987). 4.Την 364/1989 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Άρθρ.1.-1.Τα τμήματα: α)Επιστημών Φυσικού Περιβάλλοντος (με κατεύθυνση και παραγωγικό προσανατολισμό την αξιοποίηση του ενάλιου πλούτου και την ωκεανολογία) και β)Ιστορίας και Κοινωνικής Ανθρωπολογίας, του Πανεπιστημίου Αιγαίου, που προβλέπονται από το άρθρ. 4 παρ. 1 του Π.Δ. 83/1984 (Α΄ 31) μετονομάζονται αντίστοιχα σε τμήματα: α)Περιβάλλοντος και β)Κοινωνικής Ανθρωπολογίας. 2.Ιδρύονται στο Πανεπιστήμιο Αιγαίου τα ακόλουθα 2 τμήματα: α)Τμήμα Κοινωνιολογίας και  β)Τμήμα Ανθρωπογεωγραφίας. 3.Ιδρύεται στο Πανεπιστήμιο Αιγαίου Σχολή Κοινωνικών Επιστημών στην οποία εντάσσονται τα τμήματα: α)Περιβάλλοντος β)Κοινωνικής Ανθρωπολογίας γ)Κοινωνιολογίας και  δ)Ανθρωπογεωγραφίας. 4.Έδρα της Σχολής και των τμημάτων ορίζεται η Μυτιλήνη του Νομού Λέσβου. 5.Η Σχολή και τα τμήματα διέπονται ως προς την οργάνωση τη διοίκηση, το προσωπικό και τον κανονισμό σπουδών, από τις διατάξεις του Νόμ. 1268/1982 όπως αυτές ισχύουν κάθε φορά. Άρθρ.2.-Αποστολή της Σχολής και των τμημάτων είναι: α)Η διαμόρφωση υπευθύνων και ελεύθερα σκεπτόμενων ανθρώπων με επιστημονική κοινωνική πολιτιστική και πολιτική συνείδηση και η άρτια κατάρτισή τους για την επαγγελματική σταδιοδρομία και εξέλιξή τους. β)Η καλλιέργεια και η προαγωγή των κοινωνικών επιστημών με την ακαδημαϊκή και εφαρμοσμένη διδασκαλία, έρευνα και αναζήτηση. Ειδικότερα κάθε τμήμα έχει ως αποστολή: α)Το τμήμα Περιβάλλοντος: Την παραγωγή επιστημόνων ικανών να συμβάλλουν στην αντιμετώπιση των προβλημάτων που θέτουν οι ανθρώπινες ανάγκες σε σχέση με το περιβάλλον. Σελ. 636,732(β) Τεύχος 1374 Σελ. 92 β)Το τμήμα Κοινωνικής Ανθρωπολογίας: Την παραγωγή επιστημόνων ικανών να ερευνούν την κοινωνική και πολιτιστική οργάνωση του ανθρώπινου βίου προβιομηχανικών και βιομηχανικών σχηματισμών. γ)Το τμήμα Κοινωνιολογίας: Την παραγωγή επιστημόνων ικανών να συμβάλλουν στη διδασκαλία και έρευνα των κοινωνιολογικών φαινομένων κυρίως του σημερινού ελληνικού χώρου. δ)Το τμήμα Ανθρωπογεωγραφίας: Την παραγωγή επιστημόνων ικανών να διερευνούν τις σχέσεις που διαμορφώνονται ανάμεσα στα φαινόμενα χώρου/τόπου και των δραστηριοτήτων του ανθρώπου. Άρθρ.3.-1.Κάθε τμήμα της Σχολής χορηγεί αντίστοιχα ενιαίο πτυχίο. 2.Ο ελάχιστος αριθμός εξαμήνων που απαιτούνται για τη λήψη του πτυχίου ορίζεται σε 8. 31.ΗΑ.ε.29 Πανεπιστήμια Αιγαίου, Ιονίου και Θεσσαλίας Άρθρ.4.-1.Ιδρύονται στα τμήματα Κοινωνιολογίας και Ανθρωπογεωγραφίας οι εξής θέσεις Διδακτικού Ερευνητικού Προσωπικού (ΔΕΠ) και Ειδικού Διοικητικού – Τεχνικού Προσωπικού (ΕΔΤΠ). Θέσεις ΔΕΠ ΕΔΤΠ ΑΤ ΑΡ ΜΕ α)Τμήμα Κοινωνιολογίας 21 2 4 4 β)Τμήμα Ανθρωπογεωγραφίας 21 2 4 4 Σύνολο 42 4 8 8 2.Οι θέσεις ΕΔΤΠ διέπονται ως προς τη βαθμολογική τους εξέλιξη από το Π.Δ. 484/1984 «Βαθμολογική και μισθολογική εξέλιξη των μελών του ειδικού διοικητικού – τεχνικού προσωπικού των Ανωτάτων Εκπαιδευτικών Ιδρυμάτων» (Α΄ 173). Άρθρ.5.-Για την πλήρωση των 11 πρώτων θέσεων Διδακτικού Ερευνητικού Προσωπικού και την αυτοδύναμη λειτουργία των τμημάτων Κοινωνιολογίας και Ανθρωπογεωγραφίας εφαρμόζονται οι διατάξεις των άρθρ. 7 και 8 του Π.Δ. 83/1984 όπως ισχύουν κάθε φορά. Άρθρ.6.-Προϋπόθεση για την αυτοδύναμη λειτουργία της Σχολής Κοινωνικών Επιστημών είναι η αυτοδύναμη λειτουργία 2 τουλάχιστον τμημάτων της. Ο Πρύτανης η ο Πρόεδρος της Διοικούσας Επιτροπής μόλις λειτουργήσουν αυτοδύναμα 2 τουλάχιστον τμήματα κινεί τη διαδικασία εκλογής Κοσμήτορα και σύγκλησης της Γενικής Συνέλευσης της Σχολής κατά τα προβλεπόμενα στο άρθρ. 10 του Νόμ. 1268/1982. Άρθρ.7.-Οι διατάξεις του άρθρ. 10 του Π.Δ. 83/1984 όπως ισχύουν, εφαρμόζονται και στα τμήματα Κοινωνιολογίας και Ανθρωπογεωγραφίας. 